钦定古今图书集成/理学汇编/文学典/第236卷 > 《吴兢乐府古题要解》 > 《公无度河》〈本箜篌引〉
## 钦定古今图书集成/理学汇编/文学典/第236卷 > 《吴兢乐府古题要解》 > 《公无度河》〈本箜篌引〉

右旧说，朝鲜津卒霍里子高妻丽玉所作也。子高晨
起刺船，有一白首狂夫，被发携壶，乱流而渡。其妻随
呼，止之不及，遂溺死。于是其妻援箜篌而鼓之，作歌
曰：“公无渡河，公竟渡河，公堕而死当奈何？”声甚凄怆，
曲终，亦投河而死。子高还，以其声语丽玉，丽玉伤之，
乃引箜篌写其声，闻者莫不堕泪饮泣。丽玉以其声
传邻女丽容，名曰箜篌。引旧史称汉武帝灭南越，祠
太乙后土，令乐人侯晖依琴造坎，言坎坎节应也。侯，
工人之姓，后语讹“坎”为“空”也。

以上《乐府琴曲》按上诸语说多出《琴操》等书，《琴操纪事》好与本传相违，今两存者，以广异闻也。